送宋司理赴吏部
作者：鄒浩
朝代：宋

paragraphs: 古木暗長堤，清漣漲輕縠。
南風聒烏檣，動子歸興速。
今日共一樽，明朝各川陸。
我心久已灰，慘愴輙眉蹙。
鮑叔實我知，嵇康亦子熟。
少年挺奇姿，綺麗誘莫逐。
抑首掾雄藩，哀矜見推鞫。
季文毎三思，石慶懼譴戮。
多事如不勝，投刀斯中族。
重華雖前旒，疏逖無隱伏。
雜遝登俊良，能官真棫樸。
行看萬里塗，追電恣騰蹴。
赫赫繼家聲，勿忘勤聖讀。